Buggles

Buggles foi unha banda de música pop/rock formada en 1977 por Geoff Downes (percusións, teclados) Trevor Horn (baixo, guitarra, percusións, voces) e Bruce Woolley. Antes do seu primeiro disco Wooley deixou a banda para formar Camera Club xunto con Thomas Dolby e Hans Zimmer.

 Biografía 
Buggles saltaron á fama co seu primeiro sinxelo publicado a finais de 1979: Video Killed the Radio Star, que chegou a estar no primeiro posto nas listas do Reino Unido. O valor novedoso da canción conduciunos a ser percibidos como unha banda dun só éxito: Co sinxelo The Plastic Age acadaron o número 16, pero o éxito foi suficiente para lanzar a ambos membros a carreiras exitosas. O videoclip da canción, dirixido por Russell Mulcahy, foi o primeiro emitido pola cadena MTV, o 1 de agosto de 1981. Esta canción tamén existe como unha gravación de Camera Club. A canción aparece no primeiro álbum do grupo, The Age of Plastic (1980)

Despois Horn e Downes comezaron a traballar nun segundo proxecto, co grupo Yes, que perderan ó vocalista Jon Anderson e ó tecladista Rick Wakeman.

Coa ruptura de Yes a principios de 1981, o traballo continuou co segundo álbum de Buggles, pero Downes axiña deixou ó grupo (uníndose á banda Asia co seu compañeiro Steve Hove). Horn continuou traballando no segundo álbum, Adventures in Modern Recording, con novos músicos. Este álbum incluíu a canción I am a Camera, unha versión alternativa de Into the Lens do disco de Yes Drama.

O son da banda estivo caracterizado por unha calidade sintética coa tecnoloxía como principal tema das súas cancións. Horn declarou que escolleu o nome "Buggles" para a súa banda porque "foi o nome máis repelente no que pensei naquel tempo".

Buggles nunca saíron de xira, sendo unha creación de estudio. Fixeron algunha actuación co propósito de promover o segundo álbum.

 Discografía 
 Álbums 
 The Age of Plastic (1980)
 Adventures In Modern Recording (1982)

 Sinxelos 
 "Video Killed the Radio Star" (1979) #1 20px
 "The Age Of Plastic" (1980) #16 20px
 "Clean Clean" (1980) #38 20px
 "Elstree" (1980) #55 20px
 "Adventures In Modern Recording" (1981)

 Ligazóns externas 
 vídeoclip de Video Kill the Radio Star

Categoría:Grupos musicais de new wave
Categoría:Grupos musicais de synthpop
Categoría:Grupos musicais de Londres
Categoría:Grupos musicais formados en 1977